**4-րդ կրթական հարթակ**

 **9-րդ շաբաթ**

***Նախորդ դասի ստուգում։***

**Դասասկզբյան հարց ու պատասխան աշակերտների հետ**

* **Դասը սկսել դպրոցի ուխտով։** Անհրաժեշտությանդեպքումուխտիտեքստընորիցմեկնաբանել։

**Առաջին քառորդի ամփոփում/ստուգողական թեստ**

***Նոր դաս***

* **Գրականություն** **-** **«Վազ- խաղողենի»** դասանյութ,էջ 34
* **Բառագիտություն** - թեմատիկ բառերի բացատրություն, ուղղագրություն, թեմատիկ հոմանիշներ և հականիշներ
* **Քերականություն – Դերանուններ**
* **Մշակույթ – «Խաղող»** դասագրքի 36-րդ էջ։

**Գրականություն –** Դասարանում կարդալ և վերլուծել ***«Վազ խաղողենի***» դասանյութը և պատասխանել հետևյալ հարցերին։

* Ըստ հեղինակի առաջ ինչպիսի՞ն է եղել խաղողենին։
* Մարդիկ ինչու՞ և ինչպե՞ս որոշեցին խաղողը պահել։
* Ինչու՞ խաղողենին ծուռումուռ տեսք ունի։
* Ի՞նչ են պատրաստում խաղողից։

**Բառագիտություն**

* Սովորել հետևյալ բառերի բացատրությունները․
* Սլացիկ- դեպի վեր ձգված, բարձր ու գեղեցիկ,
* Հյութեղ- շատ հյութ ունեցող, հյութալի
* Տարին բոլոր- ամբողջ տարին
* Կոտրատել- տարբեր տեղերից կոտրել
* Սովորել հետևյալ բառերի հոմանիշները
*
* Ճաշակել-ուտել
* Խենթանալ-խելագարվել
* Կապոտել-կապել։
* Փուխր- փափուկ
* Մառան- նկուղ
* Սովորել հետևյալ բառերի հականիշները․
*
* Ձիգ-թույլ
* Վերջանալ- սկսվել
* Քաղցր- դառը
* Օգտակար-վնասակար
* Լուսասեր- խավարասեր։
* **Ուղղագրություն -** Սովորել տրված բառերի **ուղղագրությունը** խաղող, ձիգ, հյութ, վերջացավ, այսօր։

**Քերականություն*****-*** **Դերանուններ**

**Դերանունները** գոյականների, ածականների և թվականների փոխարեն օգտագործվող բառեր են։ ***Դերանունները*** ցույց են տալիս անձ, առարկա և տարբեր հատկանիշներ՝ առանց կոնկրետ անվանումների։

Օրինակ՝ **Արմենը** եկավ - **Նա** եկավ

 **Յոթ** գիրք —  **այսքան** գիրք

 **Արամը, Կարենը** և **Անուշը** ընկերներ են – **Նրանք** ընկերներ են

**Դերանունները** լինում են ութ տեսակի։ Դրանցից մեկը **անձնական դերանունն է։**

**Անձնական դերանուններն** են՝ *ես, դու, նա,ինքը, մենք, դուք, նրանք, իրենք*։

Օրինակներ՝

**Ծնողներս** ինձ նվիրեցին այս գիրքը – **Նրանք** (ծնողներս) ինձ նվիրեցին այս գիրքը։

**Դու և Աշոտը** խոստացել էիք գալ - **Դուք (դու և Աշոտը)** խոստացել էիք գալ։

**Վարդանը** հիվանդացել է— **Նա** (Վարդանը) հիվանդացել է։

**Հարցեր և առաջադրանքներ**

* Ո՞ր բառերին են անվանում դերանուններ։ Բերել դերանունների օրինակներ։
* Քանի՞ տեսակ են լինում դերանունները։
* Որո՞նք են անձնական դերանունները։

**Հանձնարարություններ**

1. **Տրված նախադասություններում ընդգծված բառերը փոխարինել համապատասխան անձնական դերանուններով։**
* Անուշն ու Անին օգնում են մայրիկին։
* Ես ու Կարինեն շատ ենք սիրում գնդակով խաղալ։
	+ Երեկ Կարենի մատիտը կոտրվել էր։
1. **Տրված բառաշարքում ընդգծել անձնական դերանունները և դրանցով կազմել մեկական նախադասություն․**

*Իրար, միասին, ուրիշ, նրանք, ոչինչ , մենք, սեղան, նույնպիսի, ես, յուրաքանչյուր, սա, դուք։*

**Մշակույթ*-***  **Խաղող էջ 36**

* Կարդալ «Խաղող» դասանյութը, կարողանալ սեփական բառերով վերարտադրել այն և պատասխանել հետևյալ հարցերին։
* Ինչու՞ է Հայաստանը համարվում խաղողի մշակման և գինեգործության հնագույն կենտրոն։
* Ի՞նչ հատկություններ ունի խաղողը։ Ի՞նչ կարող ենք ստանալ խաղողից։
* Ի՞նչ են պատրաստում խաղողի տերևներով։

**Հարցեր և առաջադրանքներ**

* Կատարել աշխատանքային փաթեթի հանձնարարությունները։
* Պատասխանել հետևյալ հարցերին
	+ Ի՞նչ է դերանունը և ի՞նչ է ցույց տալիս։
	+ Քանի՞ տեսակ են լինում դերանունները։
	+ Որո՞նք են անձնական դերանունները։ Բերել օրինակներ։

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

* Սահուն կարդալ դասանյութը , վերարտադրել սեփական խոսքերով և պատասխանել դասավերջի հարցերին։
* Քերականական նյութն ամրապնդել վարժությունների միջոցով և բերել օրինակներ։
* Մասնակցել խմբային աշխատանքներին։